LICENČNÁ A SERVISNÁ ZMLUVA č. xxxxxxxxxxxxxx

uzatvorená podľa § 269 ods. 2 zákona č. 513/1991 Zb. Obchodný zákonník v platnom znení a podľa § 65 a nasl. zákona č. 185/2015 Z. z. Autorský zákon v znení neskorších predpisov

(ďalej ako „zmluva“ alebo „Zmluva“)

medzi nasledovnými zmluvnými stranami:

|  |  |  |  |
| --- | --- | --- | --- |
| **Poskytovateľ:** | xxxxxxxxxxxxx | **Objednávateľ:** | Banskobystrický samosprávny kraj |
| **Sídlo:** | xxxxxxxxxxxxxxxxxxxxxxxxxx | **Sídlo:** | Nám. SNP 23974 01 Banská Bystrica |
| **V mene kt. koná:** | xxxxxxxxxxxxx konateľ | **V mene kt. koná:** | Ing. Ján Lunter,predseda BBSK |
| **IBAN:****BIC kód:** | xxxxxxxxxxxxx xxxxxxxxxxxxx | **IBAN:****BIC kód:** | SK9281800000007000389679SPSRSKBA |
| **IČO:** | xxxxxxxxxxxxx | **IČO:** | 37828100 |
| **IČ DPH:** | xxxxxxxxxxxxx | **DIČ:** | 2021627333 |
| **Zapísaný** v Obchodnom registri Okresného súdu  |  |
| xxxxxxxxxxxxx |  |
| ďalej len **“poskytovateľ“**a na účely článku 6. **„príjemca“** alebo **“sprostredkovateľ** | ďalej len **“objednávateľ”**a na účely článku 6. **“prevádzkovateľ”** |

(poskytovateľ/príjemca/sprostredkovateľ spolu s objednávateľom/prevádzkovateľom ďalej v zmluve aj ako „**zmluvné strany**“)

### PREDMET ZMLUVY

Predmetom tejto zmluvy je záväzok poskytovateľa podľa podmienok dohodnutých v tejto zmluve:

1. poskytnúť objednávateľovi licenciu na programové vybavenie v nasledovnom rozsahu: Informačný systém pre Personalistiku a mzdy – multilicencia do 7500 aktívnych osobných čísel (maximálny počet osobných čísel, ktoré sa spracovávajú v danom mesiaci) (ďalej ako „**programové vybavenie**“) pre objednávateľa a organizácie v zriaďovateľskej/zakladateľskej pôsobnosti objednávateľa (ďalej ako „OvZP“) po dobu účinnosti tejto zmluvy. Súčasťou je tiež bezplatné úvodné zaškolenie štyroch administrátorov a približne 114 koncových užívateľov (mzdových účtovníčok) do systému/programového vybavenia;
2. poskytovať objednávateľovi systémovú údržbu tohto programového vybavenia podľa bodu 2.2 tejto zmluvy;
3. uskutočňovať objednávateľovi:

a) programátorské, analytické a testovacie práce v celkovom predpokladanom rozsahu 96 osobohodín (24 osobohodín ročne),

b) servisné zásahy na programové vybavenie v celkovom predpokladanom rozsahu 192 osobohodín (48 osobohodín ročne),

c) vývoj programového vybavenia, úpravu a tvorbu makier podľa požiadaviek objednávateľa v systéme Informačný systém pre Personalistiku a mzdy v celkovom predpokladanom rozsahu 96 osobohodín (24 osobohodín ročne),

d) školenia v trvaní od 8:00 hod do 16:00 hod na obsluhu a zmeny ovládania programového vybavenia pre používateľov a legislatívne zmeny v celkovom predpokladanom počte 12 školení (3 školení ročne),

V prípade uplatnenia opcie v súlade s bodom 7a tejto zmluvy zodpovedajú predpokladané množstvá osobohodín/ školení pre jednotlivé opčné roky, predpokladaným množstvám vyčísleným na jeden rok.

(ďalej v zmluve aj ako „**predmet zmluvy**“),

za čo sa objednávateľ zaväzuje uhradiť poskytovateľovi cenu dohodnutú v článku 3 tejto zmluvy.

### ČAS A PODMIENKY PLNENIA PREDMETU ZMLUVY

1. **Poskytnutie licencie na programové vybavenie** podľa bodu 1.1:
2. Poskytovateľ rozšíri alebo zníži objednávateľovi rozsah licencie na programové vybavenie na základe dohody oboch zmluvných strán.
3. Každá takáto úpravu rozsahu licencie bude upravená dodatkom k tejto zmluve, v ktorom bude uvedený nový rozsah licencie programového vybavenia za predpokladu že nebudú porušené princípy a metódy verejného obstarávania, podľa ktorých bol predmet tejto zmluvy obstaraný.
4. Objednávateľ berie na vedomie, že programové vybavenie je autorským dielom v zmysle zákona č. 185/2015 Z. z. Autorský zákon v platnom znení. Poskytovateľ je podľa § 90 zákona č. 185/2015 Z. z. Autorský zákon v platnom znení osobou oprávnenou vykonávať majetkové práva autora.
5. Po ukončení platnosti tejto zmluvy zostane programové vybavenie objednávateľovi len na pasívne využitie, t. j. prezeranie a tlač už zadaných údajov.
6. Akékoľvek iné použitie programového vybavenia, než dohodnuté v tejto zmluve, je v rozpore s právami osoby oprávnenej vykonávať majetkové práva autora (ide najmä o predaj, ďalšie šírenie formou kopírovania, požičiavanie aj v rámci rovnakého právneho subjektu a pod.). Nedodržanie tohto bodu sa považuje za podstatné porušenie zmluvy zo strany objednávateľa.
7. Objednávateľ je oprávnený postúpiť licenciu tretej osobe (odlišnej od OvZP) len s predchádzajúcim písomným súhlasom poskytovateľa. Objednávateľ nie je oprávnený udeliť tretej osobe sublicenciu (súhlas na použitie diela v rozsahu udelenej licencie).
8. Objednávateľ sa zaväzuje dodržiavať povinnosti vyplývajúce mu z bodov 2.1.5 – 2.1.6 aj po zániku tejto zmluvy.
9. **Systémová údržba programového vybavenia** podľa bodu 1.2:
10. Obsah systémovej údržby, ktorú poskytovateľ zabezpečí počas účinnosti tejto zmluvy, je nasledovný:
11. údržba programového vybavenia, v ktorej budú premietnuté legislatívne a základné vývojové zmeny programového vybavenia dodaním nových verzií programového vybavenia;
12. metodická pomoc v rozsahu funkcionality programového vybavenia, tzv. hot-line, na telefónnom čísle xxxxxxxxxxxxx, resp. prostredníctvom xxxxxxxxxxxxx, v pracovných dňoch od 8.00 do 16.00 hodiny.
13. Poskytovateľ bude priebežne aktualizovať programové vybavenie v nadväznosti na legislatívne zmeny tej časti legislatívy SR, ktorá sa programového vybavenia týka, a to najneskôr v deň nadobudnutia účinnosti príslušného právneho predpisu.
14. Dodávku legislatívne aktualizovaných verzií programového vybavenia (podľa bodu 2.2.2) poskytovateľ zabezpečí buď poštou, emailom, sprístupnením na internete alebo uložením update v mieste inštalácie za predpokladu jej sprístupnenia vzdialeným spôsobom zo strany objednávateľa.
15. **Uskutočňovanie programátorských, analytických a testovacích prác na programovom vybavení** podľa bodu 1.3:
16. Poskytovateľ na základe požiadavky objednávateľa doručenej na e-mailovú adresu xxxxxxxxxxxxx uskutoční programátorské, analytické a testovacie práce na programovom vybavení v celkovom predpokladanom rozsahu 24 osobohodín ročne (96 osobohodín počas obdobia trvania tejto zmluvy). V prípade uplatnenia opcie v súlade s bodom 7a tejto zmluvy zodpovedajú predpokladané množstvá osobohodín pre jednotlivé opčné roky, predpokladaným množstvám vyčísleným na jeden rok
17. V požiadavke (objednávke) je objednávateľ povinný uviesť presný popis požadovaných prác alebo úprav v programovom vybavení.
18. Zaslať požiadavku na vykonanie programátorských, analytických alebo testovacích prác za objednávateľa je oprávnená len kontaktná osoba objednávateľa uvedená v tejto zmluve.
19. Poskytovateľ na základe e-mailovej požiadavky od objednávateľa vypracuje ponuku, predmetom ktorej bude predpokladaný počet hodín potrebných na uskutočnenie požadovaných prác alebo úpravy a termín vykonania týchto prác alebo úpravy.
20. Zmluvné strany si formou e-mailovej komunikácie odsúhlasia rozsah a termín vykonania prác.
21. Objednávateľ potvrdí uskutočnenie prác, príp. prevzatie úpravy programového vybavenia podpisom pracovných listov predložených poskytovateľom. Súčasťou pracovných listov bude aj Súhrnný pracovný výkaz vypracovaný poskytovateľom, ktorý bude poskytovať prehľad o celkovom počte osobohodín v rámci konkrétneho plnenia. Pracovné listy budú podpísané po vykonaní prác, príp. po inštalácii úpravy na technické prostriedky objednávateľa. Ak si bude upravené programové vybavenie inštalovať objednávateľ sám, považuje sa úprava za vykonanú doručením objednávateľovi. Objednávateľ je v tomto prípade povinný do 3 dní od doručenia úpravy zaslať poskytovateľovi podpísaný pracovný list s potvrdením prevzatia úpravy programového vybavenia, príp. iný dokument vzájomne odsúhlasený zmluvnými stranami. Pre účely fakturácie sa práce považujú za vykonané posledným dňom príslušného kalendárneho.
22. **Servisné zásahy na programové vybavenie** podľa bodu 1.3:
23. Servisný zásah na dodané programové vybavenie bude vykonaný na základe požiadavky zo strany objednávateľa v celkovom predpokladanom rozsahu 48 osobohodín ročne (192 osobohodín počas obdobia trvania tejto zmluvy) za nasledovných podmienok:

Povinnosti objednávateľa:

* Požiadavku na servisný zásah môže zaslať len kompetentný zamestnanec objednávateľa, ktorý je uvedený v tejto zmluve pre oblasť personalistiky a miezd a pre oblasť IT a infraštruktúry.
* Forma požiadavky na vykonanie servisného zásahu: e-mailom na adrese: xxxxxxxxxxxxxxx
* Obsah požiadavky na vykonanie servisného zásahu:
	1. názov  produktu, verzia
	2. popis požadovaného zásahu, alebo popis chyby (spolu s dátumom vzniku chyby)
	3. požadovaný termín realizácie servisného zásahu
	4. adresu pre doručenie.

V prípade uplatnenia opcie v súlade s bodom 7a tejto zmluvy zodpovedajú predpokladané množstvá osobohodín pre jednotlivé opčné roky, predpokladaným množstvám vyčísleným na jeden rok.

1. Poskytovateľ bez zbytočného odkladu po písomnom oznámení objednávateľom odstráni prípadné vady v programovom vybavení, ktoré by bránili v jeho používaní. Rozlišujeme 3 druhy závažnosti vád:
	1. **Kritické –** spôsobujú úplnú nefunkčnosť programového vybavenie alebo jeho časti. Výsledky spracovania nie sú použiteľné pre termínované činnosti.
	2. **Závažné** – spôsobujú čiastočnú alebo úplnú nefunkčnosť časti programového vybavenia. Výsledky spracovania však sú použiteľné pre termínované činnosti.
	3. **Prevádzkové** - vady, ktoré nemajú vážny vplyv na činnosť programového vybavenia. Jedná sa o grafické vady, drobné nefunkčnosti, apod.

Reakčné časy (čas od nahlásenia vady e-mailom) pre servisný zásah v zmysle závažnosti chýb:

pre vady A – do 24 hod.

pre vady B – do 48 hod.

pre vady C – do 72 hod. od nahlásenia vady.

Kontakt pre písomný styk: e-mail xxxxxxxxxxxxxxx

V tejto súvislosti sa poskytovateľ zaväzuje uhradiť objednávateľovi škody, ktoré vznikli neposkytnutím servisného zásahu z viny poskytovateľa v stanovenom termíne. Servisný zásah na dodané programové vybavenie bude vykonaný na základe požiadavky objednávateľa na odstránenie vady zaslanej na e-mail adresu. Požiadavka bude obsahovať popis vady alebo jej prejavy. Poskytovateľ v zmysle reakčných časov od nahlásenia uskutoční servisný zásah, prípadne navrhne objednávateľovi postup na odstránenie vady, ak ide o vadu, ktorú bude môcť na základe takéhoto postupu odstrániť. Doba reakčných časov sa počíta v rámci pracovných dní.

1. Servisný zásah bude vykonaný na náklady poskytovateľa v prípade, ak predmetom servisného zásahu bude odstraňovanie vád programového vybavenia, za ktoré zodpovedá poskytovateľ.
2. Servisný zásah bude vykonaný na náklady objednávateľa na základe podkladov poskytovateľa v prípadoch, ak predmetom servisného zásahu bude odstraňovanie vád, za ktoré poskytovateľ nezodpovedá v zmysle bodov 5.4 a 5.5 a tiež v prípadoch, ak predmetom servisného zásahu nebude odstraňovanie vád programového vybavenia.
3. Objednávateľ potvrdí vykonanie servisného zásahu podpisom pracovných listov predložených poskytovateľom. Súčasťou pracovných listov bude aj Súhrnný pracovný výkaz vypracovaný poskytovateľom, ktorý bude poskytovať prehľad o celkovom počte osobohodín v rámci konkrétneho plnenia. Pracovné listy budú podpísané po uskutočnení servisného zásahu u objednávateľa. Servisné práce, vykonané u poskytovateľa, budú evidované na pracovných listoch, ktoré nemusia byť potvrdené objednávateľom. O potrebe vykonania týchto prác u poskytovateľa bude objednávateľ vopred informovaný a práce budú vykonané až po odsúhlasení objednávateľom.
4. **Vývoj programového vybavenia, úpravy a tvorba makier podľa požiadaviek objednávateľa v**Informačnom systéme pre Personalistiku a mzdypodľa bodu 1.3:
5. Vývoj programového vybavenia, špecifické úpravy a tvorba nových makier v Informačnom systéme pre Personalistiku a mzdy v celkovom predpokladanom rozsahu 24 osobohodín ročne (96 osobohodín počas obdobia trvania tejto zmluvy),budú vykonané na základe písomnej objednávky a po predchádzajúcej konzultácii so poskytovateľom. Technická a funkčná špecifikácia úprav a časové termíny budú vzájomne dohodnuté. V prípade uplatnenia opcie v súlade s bodom 7a tejto zmluvy zodpovedajú predpokladané množstvá osobohodín pre jednotlivé opčné roky, predpokladaným množstvám vyčísleným na jeden rok.
6. Na žiadosť objednávateľa zabezpečí poskytovateľ osobnou návštevou inštaláciu a implementáciu upraveného programového vybavenia na jeho technické prostriedky. Termíny osobnej inštalácie budú vzájomne dohodnuté.
7. Objednávateľ potvrdí prevzatie upraveného predmetu zmluvy podpisom pracovných listov predložených poskytovateľom. Súčasťou pracovných listov bude aj Súhrnný pracovný výkaz vypracovaný poskytovateľom, ktorý bude poskytovať prehľad o celkovom počte osobohodín v rámci konkrétneho plnenia. Pracovné listy budú podpísané po inštalácii upraveného programového vybavenia na technické prostriedky objednávateľa. Ak si bude upravené programové vybavenie inštalovať objednávateľ sám, považuje sa úprava za vykonanú doručením objednávateľovi. Objednávateľ je v tomto prípade povinný do 3 dní od doručenia úpravy zaslať poskytovateľovi podpísaný pracovný list s potvrdením prevzatia upraveného predmetu zmluvy, príp. iný dokument, ktorý je špecifikovaný v objednávke.
8. **Poskytovanie školení** podľa bodu 1.3:
9. Objednávateľ zašle poskytovateľovi požiadavku na vykonanie školenia na e-mailovú adresu xxxxxxxxxxxxxxxx.
10. Druh školenia si môže objednávateľ vybrať z ponuky poskytovateľa, prípadne dohodnúť so poskytovateľom individuálne.
11. Účasť na školení potvrdí objednávateľ podpisom prezenčnej listiny.
12. Celkový predpokladaný počet celodenných školení v trvaní od 8:00 hod do 15:00 hod. za obdobie trvania zmluvného vzťahu je 12 školení (3 školenia ročne). V prípade uplatnenia opcie v súlade s bodom 7a tejto zmluvy zodpovedajú predpokladané množstvá školení pre jednotlivé opčné roky, predpokladaným množstvám vyčísleným na jeden rok.
13. Za školenia podľa tohto bodu zmluvy sa nepovažujú školenia uvedené v bode 1.1 tejto zmluvy (bezplatné úvodné zaškolenie štyroch administrátorov a približne 114 koncových užívateľov (mzdových účtovníčok) do systému/programového vybavenia.

# CENA A PLATOBNÉ PODMIENKY

1. Cena za **rozsah licencií na programové vybavenie** Informačný systém pre Personalistiku a mzdy (predmet zmluvy uvedený v bode 1.1 tejto zmluvy) a cena za **systémovú údržbu** programového vybavenia Informačného systému pre Personalistiku a mzdy (predmet zmluvy uvedený v bode 1.2 a tejto zmluvy) za obdobie 48 mesiacov v nasledovných, spravidla rovnakých splátkach:

Za obdobie prvých 12 mesiacov (mesiace 1 až 12) po podpise zmluvy je dohodnutá cena vo výške:

 XXXXXXX,- € bez DPH, XXX XXX,- € s DPH.

Za obdobie ďalších 12 mesiacov (mesiace 13 až 24) po podpise zmluvy je dohodnutá cena vo výške: XXXXXXX,- € bez DPH, XXX XXX,- € s DPH.

Za obdobie ďalších 12 mesiacov (mesiace 25 až 36) po podpise zmluvy je dohodnutá cena vo výške: XXXXXXX,- € bez DPH, XXX XXX,- € s DPH.

Za obdobie posledných 12 mesiacov (mesiace 37 až 48) po podpise zmluvy je dohodnutá cena vo výške: XXXXXXX,- € bez DPH, XXX XXX,- € s DPH.

Objednávateľ bude uhrádzať tieto sumy pravidelne v štvrťročných čiastkach, na základe faktúry vystavenej poskytovateľom. Poskytovateľ je povinný vystaviť faktúru vždy k poslednému dňu uplynulého štvrťroka.

**3.1a** Cena za **rozsah licencií na programové vybavenie** Informačný systém pre Personalistiku a mzdy (predmet zmluvy uvedený v bode 1.1 tejto zmluvy) a cena za **systémovú údržbu** programového vybavenia Informačného systému pre Personalistiku a mzdy (predmet zmluvy uvedený v bode 1.2 a tejto zmluvy) za príp. ďalšie obdobie 12, resp. 24 mesiacov, v prípade uplatnenia opcie v zmysle článku 7a tejto zmluvy, v nasledovných, spravidla rovnakých splátkach:

Za obdobie prvých 12 mesiacov (mesiace 49 až 60) po podpise zmluvy je dohodnutá cena vo výške: XXXXXXX,- € bez DPH, XXX XXX,- € s DPH.

Za obdobie ďalších 12 mesiacov (mesiace 61 až 72) po podpise zmluvy je dohodnutá cena vo výške: XXXXXXX,- € bez DPH, XXX XXX,- € s DPH.

Objednávateľ bude uhrádzať tieto sumy pravidelne v štvrťročných čiastkach, na základe faktúry vystavenej poskytovateľom. Poskytovateľ je povinný vystaviť faktúru vždy k poslednému dňu uplynulého štvrťroka.

1. Cena za 1 osobohodinu **programátorských, analytických a testovacích prác na programovom vybavení** (predmet zmluvy uvedený v bode 1.3 a 2.3 tejto zmluvy) v celkovom predpokladanom rozsahu v súlade s bodom 2.3 tejto zmluvy je zmluvnými stranami dohodnutá vo výške XXXXXX € bez DPH, XXXXXX € s DPH. Cena bude fakturovaná na základe pracovných listov s evidenciou vykonaných prác predložených poskytovateľom. Súčasťou pracovných listov bude aj Súhrnný pracovný výkaz vypracovaný poskytovateľom, ktorý bude poskytovať prehľad o celkovom počte osobohodín v rámci konkrétneho plnenia. Dopravné, ubytovacie a iné režijné náklady sú súčasťou ceny za osobohodinu a nemôžu byť fakturované naviac. Objednávateľ bude uhrádzať túto cenu na základe doručenej faktúry poskytovateľa vždy k poslednému dňu uplynulého štvrťroka.
2. Cena za 1 osobohodinu **servisných zásahov na programové vybavenie** (predmet zmluvy uvedený v bode 1.3 a 2.4 tejto zmluvy) v celkovom predpokladanom rozsahu v súlade s bodom 2.4 tejto zmluvy v prípade, ak bude servisný zásah uskutočnený na náklady objednávateľa, je zmluvnými stranami dohodnutá vo výške XXXXXX € bez DPH, XXXXXX € s DPH. Cena bude fakturovaná na základe pracovných listov s evidenciou vykonaných prác u objednávateľa a poskytovateľa predložených poskytovateľom. Súčasťou pracovných listov bude aj Súhrnný pracovný výkaz vypracovaný poskytovateľom, ktorý bude poskytovať prehľad o celkovom počte osobohodín v rámci konkrétneho plnenia. Dopravné, ubytovacie a iné režijné náklady sú súčasťou ceny za osobohodinu a nemôžu byť fakturované naviac. Vykonané práce budú uhradené na základe faktúry vystavenej poskytovateľom, pričom sa bude rešpektovať ustanovenie bodov 2.4.1 až 2.4.5.
3. Cena za 1 osobohodinu **vývoja a úpravy programového vybavenia** (predmet zmluvy uvedený v bode 1.3 a 2.5 tejto zmluvy), v celkovom predpokladanom rozsahu v súlade s bodom 2.5 tejto zmluvy je zmluvnými stranami dohodnutá vo výške XXXXXX € bez DPH, XXXXXX € s DPH. Cena bude fakturovaná na základe pracovných listov s evidenciou vykonaných prác u objednávateľa a poskytovateľa predložených poskytovateľom. Súčasťou pracovných listov bude aj Súhrnný pracovný výkaz vypracovaný poskytovateľom, ktorý bude poskytovať prehľad o celkovom počte osobohodín v rámci konkrétneho plnenia. Dopravné, ubytovacie a iné režijné náklady sú súčasťou ceny za osobohodinu a nemôžu byť fakturované naviac. Vykonané práce budú uhradené na základe faktúry vystavenej poskytovateľom, pričom sa bude rešpektovať ustanovenie bodov 2.5.1 až 2.5.3.
4. Cena za **poskytnutie 1 školenia** (predmet zmluvy uvedený v bode 1.6 a 2.6 tejto zmluvy) v rozsahu a spôsobom uvedeným v bode 2.6 tejto zmluvy je zmluvnými stranami dohodnutá vo výške XXXXXX € bez DPH, XXXXXX € s DPH.Dopravné, ubytovacie a iné režijné náklady sú súčasťou ceny za školenie a nemôžu byť fakturované naviac. Uskutočnené školenia budú uhradené na základe faktúry vystavenej poskytovateľom.
5. **a) Celková hodnota predmetu zmluvy v zmysle článku 1 tejto zmluvy (predmet zákazky v súlade s bodom 3.1 až 3.5, okrem bodu 3.1a) je XXXXXXX,- € bez DPH, XXX XXX,- € s DPH (slovom ..........................), a to na obdobie trvania zmluvného vzťahu 48 mesiacov.**

V prípade uplatnenia opcie v rozsahu 1+1 kalendárneho roka, v súlade s článkom 7a tejto zmluvy:

b) Celková hodnota predmetu zmluvy na obdobie trvania 1. opčného roku (12 mesiacov), po uplynutí prvých 48 mesiacov účinnosti zmluvy, je XXXXXXX,- € bez DPH, XXX XXX,- € s DPH (slovom ..........................),

c) Celková hodnota predmetu zmluvy na obdobie trvania 2. opčného roku (12 mesiacov), po uplynutí prvých 60 mesiacov účinnosti zmluvy, je XXXXXXX,- € bez DPH, XXX XXX,- € s DPH (slovom ..........................).

**Celková hodnota predmetu zmluvy v zmysle článku 1 tejto zmluvy (predmet zákazky v súlade s bodom 3.1 až 3.5, vrátane bodu 3.1a) je XXXXXXX,- € bez DPH, XXX XXX,- € s DPH (slovom ..........................), a to na obdobie trvania zmluvného vzťahu 72 mesiacov.**

1. Splatnosť vystavených faktúr je zmluvnými stranami dohodnutá na 30 dní od dátumu ich doručenia objednávateľovi. Faktúra musí spĺňať náležitosti uvedené v § 72 ods. 2 zákona č. 222/2004 Z. z. o dani z pridanej hodnoty v znení neskorších predpisov. Ak vystavená a objednávateľovi doručená faktúra nebude obsahovať náležitosti stanovené osobitným predpisom, objednávateľ má právo vrátiť faktúru do termínu jej splatnosti späť poskytovateľovi na prepracovanie. Oprávneným vrátením faktúry prestáva platiť pôvodná lehota splatnosti. Nová lehota splatnosti začína plynúť odo dňa doručenia opravenej faktúry objednávateľovi.
2. Nedodržanie lehoty splatnosti sa považuje za podstatné porušenie zmluvnej povinnosti zo strany objednávateľa. Poskytovateľ si v tomto prípade, okrem nárokov vyplývajúcich mu z obchodného zákonníka, vyhradzuje právo obmedziť alebo prerušiť práce a poskytovanie služieb až do termínu úplného finančného uhradenia pohľadávok, a to bez toho, aby sa to považovalo za porušenie tejto zmluvy.
3. Objednávateľ týmto v zmysle zákona č. 222/2004 Z. z. o dani z pridanej hodnoty v platnom znení udeľuje poskytovateľovi súhlas na to, aby mu za dodané služby alebo tovar vystavoval faktúru v elektronickej forme vo formáte pdf. (ďalej len „elektronická faktúra“). Elektronická faktúra je v zmysle zákona č. 222/2004 Z. z. o dani z pridanej hodnoty daňovým dokladom. Poskytovateľ sa zaväzuje elektronickú faktúru doručovať objednávateľovi prostredníctvom elektronickej pošty, a to na emailovú adresu objednávateľa: podatelna@bbsk.sk Objednávateľ je povinný neodkladne informovať poskytovateľa o akýchkoľvek zmenách, ktoré by mohli mať vplyv na doručovanie elektronických faktúr podľa týchto podmienok, najmä o zmene emailovej adresy. Objednávateľ vyhlasuje, že má výlučný prístup k emailovej adrese uvedenej v tomto bode. Poskytovateľ nezodpovedá za škody vzniknuté v dôsledku úniku údajov z poštovej schránky priradenej k emailovej adrese objednávateľa alebo v dôsledku úniku údajov z internetovej aplikácie objednávateľa. Poskytovateľ nezodpovedá za poškodenie údajov alebo neúplné údaje v prípade, že poškodenie alebo neúplnosť údajov boli spôsobené poruchou na komunikačnej trase pri doručovaní elektronickej faktúry prostredníctvom siete internet. Poskytovateľ nezodpovedá za škody vzniknuté z dôvodu nekvalitného pripojenia objednávateľa do siete internet, z dôvodu porúch vzniknutých na komunikačnej trase k objednávateľovi alebo v dôsledku akejkoľvek inej nemožnosti objednávateľa nadviazať príslušné spojenie alebo prístup k internetu.

# PRÁVA A POVINNOSTI OBJEDNÁVATEĽA

1. Objednávateľ má právo inštalovať programové vybavenie na pevný disk počítača a prevádzkovať ho v Banskobystrickom samosprávnom kraji, Nám. SNP 23, 974 01 Banská Bystrica, adresa inštalácie: Banskobystrický samosprávny kraj, Nám. SNP 23, 974 01 Banská Bystrica a v záložnej prevádzkovej lokalite na adrese Banskobystrický samosprávny kraj, Nám. SNP 1/A, 974 01 Banská Bystrica. Adresa pre doručovanie korešpondencie a update: Banskobystrický samosprávny kraj, Nám. SNP 23, 974 01 Banská Bystrica. Každú zmenu adresy inštalácie a adresy pre doručovanie je objednávateľ povinný písomne oznámiť poskytovateľovi. Poskytovateľ je povinný zasielať korešpondenciu na adresu tu uvedenú alebo na poslednú písomne oznámenú adresu. Update je poskytovateľ povinný zasielať elektronickou poštou, resp. uložením update vzdialenou správou na pevný disk počítača v mieste inštalácie programového vybavenia Objednávateľa. Objednávateľ má právo používať programové vybavenie výlučne iba v rozsahu a pre účely vyplývajúce z tejto zmluvy. Objednávateľ nemá právo zasahovať do údajov, ktoré sú výsledkom programového vybavenia iným spôsobom, ako funkciami v ňom obsiahnutými.
2. Včasné a riadne plnenie predmetu zmluvy zo strany poskytovateľa je podmienené včasným a riadnym plnením (tzv. nevyhnutným spolupôsobením) zo strany objednávateľa a pripravenosti technických prostriedkov objednávateľa. Ak objednávateľ neplní svoje povinnosti podľa zmluvy, prípadne vzájomne písomne odsúhlasené termíny riadne a včas, príp. neposkytne poskytovateľovi súčinnosť pri plnení zmluvy, nie je poskytovateľ v omeškaní s plnením zmluvy. O čas omeškania objednávateľa s plnením zmluvy alebo s poskytnutím súčinnosti sa posúvajú všetky termíny plnenia poskytovateľa.
3. Objednávateľ môže vytvoriť kópie programového vybavenia na archívne účely v súlade s ustanoveniami zákona č. 185/2015 Z.z. o autorskom práve a právach súvisiacich s autorským právom (autorský zákon) v platnom znení.
4. Dodaním programového vybavenia, vrátane aktualizovaných častí, prechádza na objednávateľa právo užívať programové vybavenie v súlade s touto zmluvou, avšak neprechádza naň vlastnícke právo.
5. Objednávateľ nesmie užívateľské právo k programovému vybaveniu previesť na tretiu osobu odlišnú od OvZP.
6. Objednávateľ je povinný používať programové vybavenie, vrátane jeho častí, len podľa pokynov a podmienok uvedených v programovej dokumentácii.
7. Objednávateľ nie je oprávnený zasahovať do programového vybavenia a vykonávať v ňom akékoľvek zmeny.
8. Objednávateľ je povinný riadne a včas poskytnúť poskytovateľovi potrebnú súčinnosť pri plnení predmetu zmluvy. Objednávateľ je povinný poskytnúť poskytovateľovi písomne všetky potrebné podklady pre požadované zmeny programového vybavenia.
9. Objednávateľ a poskytovateľ budú navzájom komunikovať vo všetkých otázkach týkajúcich sa plnenia tejto zmluvy prostredníctvom nasledujúcich zodpovedných osôb zo strany objednávateľa:

Oblasť IT, infraštruktúry, licencií, systémovej údržby a servisných výkonov:

 Branislav Diško

 branislav.disko@bbsk.sk

 048 / 4325 639

Oblasť funkcionality a školení PAM:

Štefan Duda

stefan.duda@bbsk.sk

048 / 4325 531

V prípade zmeny zodpovedných osôb alebo iných údajov týkajúcich sa tejto zmluvy sú zmluvné strany povinné zmeny ihneď písomne nahlásiť druhej zmluvnej strane. Až do doručenia zmenených údajov platia údaje pôvodné.

1. Objednávateľ je povinný vytvoriť systém pravidelnej archivácie dát a dáta archivovať bez zbytočného odkladu po ich zmene v termíne na to určenom, minimálne 1x mesačne.
2. Objednávateľ neposkytne tretej osobe žiadne údaje, alebo informácie týkajúce sa poskytovateľa, ktoré sa dozvedel v súvislosti s plnením predmetu zmluvy, okrem informácií a údajov všeobecne známych.
3. Objednávateľ si v súlade s bodom 2.2.3 zabezpečí aktualizáciu programového vybavenia inštalovaného na svojich serveroch a pracovných staniciach.
4. Objednávateľ umožní poskytovateľovi v prípade potreby vzdialený prístup k dátam. Každý vzdialený prístup k dátam bude vopred schválený objednávateľom a budú dohodnuté konkrétne podmienky tohto prístupu.
5. Objednávateľ berie na vedomie, že programové vybavenie je autorským dielom v zmysle zákona č. 185/2015 Z. z. v platnom znení. Poskytovateľ je podľa § 90 zákona č. 185/2015 Z. z. v platnom znení osobou oprávnenou vykonávať majetkové práva autora.
6. Akékoľvek iné použitie programového vybavenia, než dohodnuté v tejto zmluve, je v rozpore s právami osoby oprávnenej vykonávať majetkové práva autora (ide najmä o predaj, ďalšie šírenie formou kopírovania, požičiavanie aj v rámci rovnakého právneho subjektu a pod.). Nedodržanie tohto bodu sa považuje za podstatné porušenie zmluvy zo strany objednávateľa.
7. Objednávateľ sa zaväzuje dodržiavať povinnosti vyplývajúce mu z bodov 4.14 – 4.15 aj po zániku tejto zmluvy.
8. V prípade, ak poskytovateľ poruší svoju povinnosť vyplývajúcu z čl. 5 bodov 5.1 a 5.2 tejto zmluvy, je povinný zaplatiť objednávateľovi zmluvnú pokutu vo výške 500,-. EUR za každé porušenie jednotlivo, pričom týmto nie je nijako dotknutý prípadný nárok objednávateľa na náhradu škody. Zmluvné strany prehlasujú, že výšku zmluvnej pokuty považujú za primeranú, pretože pri rokovaniach o dohode o výške zmluvnej pokuty prihliadali na hodnotu a význam touto zmluvnou pokutou zabezpečovanej povinnosti.

# PRÁVA A POVINNOSTI POSKYTOVATEĽA

1. Poskytovateľ sa zaväzuje dodať programové vybavenie funkčné a priebežne ho aktualizovať v nadväznosti na legislatívne zmeny tej časti legislatívy, ktorá sa programového vybavenia týka.
2. Poskytovateľ v reakčných časoch, ktorých rozsah bude plne korešpondovať s dodržaním bodu 5.1 tohto článku zmluvy (čas nevyhnutný na zabezpečenie plnej legislatívnej správnosti), po oznámení objednávateľom odstráni prípadné vady v programovom vybavení, ktoré by bránili v jeho používaní servisným zásahom podľa podmienok dohodnutých v bode 2.4 tejto zmluvy.
3. Doba, ktorá nie je tiež považovaná za omeškanie spôsobené poskytovateľom je doba:
4. ktorá začne plynúť od nasledujúceho dňa po termíne splatnosti neuhradenej faktúry podľa bodu 3.7 až do doby jej uhradenia;
5. ktorá začne plynúť od nasledujúceho dňa po termíne splatnosti neuhradenej faktúry podľa bodu 3.8 až do doby jej uhradenia;
6. ktorá je písomne potvrdená zmluvnými stranami ako doba, počas ktorej poskytovateľ nemohol pokračovať v servisných alebo vývojových prácach.

Počas tejto doby poskytovateľ nezodpovedá za spôsobenú škodu.

1. Poskytovateľ má právo prerušiť plnenie podľa tejto zmluvy v prípade, ak objednávateľ neuhradí akúkoľvek platbu podľa tejto zmluvy v lehote splatnosti, a to až do termínu úplného uhradenia všetkých splatných záväzkov objednávateľom. Objednávateľ je povinný uhradiť poskytovateľovi všetky dodatočné náklady spojené s plnením tejto zmluvy oneskorene z dôvodu omeškania objednávateľa s úhradou platieb. Počas omeškania objednávateľa s úhradou platieb poskytovateľ nezodpovedá za škody, ktoré boli spôsobené objednávateľovi titulom neplnenia podľa tohto bodu.
2. Poskytovateľ nezodpovedá za škody, ktoré objednávateľovi vzniknú spracovaním chybných vstupných údajov, za následné škody, ktoré by mohli vzniknúť spracovaním týchto chybných údajov, alebo za škody, ktoré objednávateľovi vznikli v prípade, ak pokračoval v ďalšom používaní programového vybavenia pri jeho zrejmých nedostatkoch.
3. Poskytovateľ nezodpovedá za škody, ktoré vzniknú objednávateľovi chybnou obsluhou programového vybavenia, vplyvom technických chýb počítača, alebo iným vplyvom. Poskytovateľ nezodpovedá za stratu údajov, ktorú sám nespôsobil. Poskytovateľ nezodpovedá za škody, ktoré vzniknú zlyhaním hardvérových systémov počítača objednávateľa, živelnou pohromou, neodborným zásahom objednávateľa do operačného systému, napadnutím programového vybavenia vírusmi, nesprávnou konfiguráciou systému počítača objednávateľa, alebo nedodržaním postupov uvedených v užívateľskej príručke zo strany objednávateľa.
4. Poskytovateľ neposkytne tretej osobe žiadne údaje, alebo informácie týkajúce sa objednávateľa, ktoré sa dozvedel v súvislosti s plnením predmetu zmluvy, okrem informácií a údajov všeobecne známych.
5. Objednávateľ a poskytovateľ budú navzájom komunikovať vo všetkých otázkach týkajúcich sa plnenia tejto zmluvy prostredníctvom nasledujúcich zodpovedných osôb zo strany poskytovateľa:

pre oblasť zmluvnú a obchodnú: xxxxxxxxxxxxxxxxxxxxxxx

pre oblasť servisnú: xxxxxxxxxxxxxxxxxxxxxxx

V prípade zmeny zodpovedných osôb alebo iných údajov týkajúcich sa tejto zmluvy sú zmluvné strany povinné zmeny ihneď písomne nahlásiť druhej zmluvnej strane. Až do doručenia zmenených údajov platia údaje pôvodné.

1. V prípade, ak si zmluvné strany v súlade s bodom 2.2.3 zmluvy dohodnú sťahovanie aktualizácií programového vybavenia z internetovej stránky poskytovateľa, je poskytovateľ povinný e-mailom upozorniť objednávateľa na uverejnenie každej aktualizácie týkajúcej sa programového vybavenia na svojej stránke, a to bezprostredne po uverejnení tejto aktualizácie.
2. Poskytovateľ je oprávnený poveriť plnením tejto zmluvy alebo jej časti aj inú osobu (subdodávateľa). Pri plnení tejto Zmluvy alebo jej časti inou osobou má poskytovateľ zodpovednosť akoby plnenie poskytoval sám.
3. Poskytovateľ si vyhradzuje právo maximálne 2 dni v kalendárnom roku poskytovať hot-line a servisné zásahy v obmedzenom rozsahu. Konkrétne dni obmedzenia uvedených služieb a prác budú minimálne 5 pracovných dní vopred oznámené objednávateľovi formou uverejnenia oznamu na internetovej stránke poskytovateľa. V tieto dni bude poskytovateľ poskytovať len urgentné riešenia závažných problémov, a to na telefónnom čísle uverejnenom na svojej internetovej stránke. Ustanovenia tohto bodu majú počas týchto dní prednosť pred ustanoveniami bodu 2.2.1.
4. Poskytovateľ je povinný minimálne 2 krát ročne (spravidla k 30.6. a 31.12. aktuálneho roka) doručiť objednávateľovi koncový stav (súpis) počtu aktívnych osobných čísel za objednávateľa a OvZP.
5. OCHRANA OSOBNÝCH ÚDAJOV
6. Zmluvné strany berú na vedomie, že v prípade Implementácie programového vybavenia môže byť Poskytovateľom tento predmet Zmluvy splnený nasledovným spôsobom:
	1. implementáciou výlučne v prostredí objednávateľa bez dispozície poskytovateľa s osobnými údajmi v prostredí poskytovateľa; alebo
	2. implementáciou uskutočnenou kombinovane v prostredí poskytovateľa a v prostredí objednávateľa.
7. Zmluvné strany sa dohodli, že v prípade implementácie podľa bodu 6.1 písm. a) tejto Zmluvy, ako aj pre prípady, kedy sa nejedná o plnenie predmetu tejto Zmluvy v rozsahu *Možnosť využitia servera poskytovateľa spojená so službami správy a administrácie servera* a *Služby administrácie programového vybavenia*, má poskytovateľ postavenie príjemcu podľa čl. 4 bod 9 GDPR, pričom na spracúvanie osobných údajov sa vzťahujú body 6.4 až 6.7 tejto Zmluvy. Bod 6.3 tejto Zmluvy sa pre prípady predpokladané týmto bodom Zmluvy neuplatní.
8. Zmluvné strany sa dohodli, že v prípade implementácie podľa bodu 6.1 písm. b) tejto Zmluvy alebo ak sa jedná o plnenie predmetu tejto Zmluvy v rozsahu *Možnosť využitia servera poskytovateľa spojená so službami správy a administrácie servera* a *Služby administrácie programového vybavenia*, zmluvné strany uzatvoria sprostredkovateľskú zmluvu podľa čl. 28 GDPR, pričom poskytovateľ bude v právnom postavení sprostredkovateľa podľa čl. 4 bod 8 GDPR a objednávateľ v právnom postavení prevádzkovateľa podľa čl. 4 bod 7 GDPR. Zmluvné strany sa zároveň dohodli, že v prípade rozporov medzi touto Zmluvou a sprostredkovateľskou zmluvou podľa predchádzajúcej vety tejto Zmluvy sa uplatní sprostredkovateľská zmluva. Ak Objednávateľ odmietne uzavretie sprostredkovateľskej zmluvy podľa tohto bodu Zmluvy, je poskytovateľ oprávnený odmietnuť spracúvanie osobných údajov v mene objednávateľa.
9. Poskytovateľ je povinný pri spracúvaní osobných údajov postupovať len na základe písomných pokynov objednávateľa, pričom objednávateľ je povinný zabezpečiť, aby uvedené pokyny boli v súlade s právnou úpravou ochrany osobných údajov, inak je poskytovateľ oprávnený pokynu objednávateľa nevyhovieť.
10. Poskytovateľ je povinný zaistiť, aby osoby oprávnené spracovávať osobné údaje u poskytovateľa boli zaviazané k mlčanlivosti o týchto osobných údajoch.
11. Objednávateľ je oprávnený kontrolovať poskytovateľa pri plnení jeho povinnosti podľa bodu 6.5 tejto Zmluvy. Kontrolou podľa predchádzajúcej vety tohto bodu Zmluvy sa rozumie žiadosť objednávateľa o preukázanie plnenia povinností poskytovateľa podľa bodu 6.5 tejto Zmluvy, ktorej je poskytovateľ povinný v lehote 14 dní odo dňa doručenia žiadosti vyhovieť.
12. Objednávateľ je povinný prijať primerané technické a organizačné opatrenia v súlade s čl. 32 GDPR.
13. Poskytovateľ sa zaväzuje v prípade postupu podľa bodu 5.10 tejto Zmluvy zaviazať takéhoto subdodávateľa aj vo vzťahu k ochrane osobných údajov, s ktorými príde pri plnení tejto Zmluvy alebo jej časti do styku v rozsahu vyžadovanom GDPR.

# 7. OSOBITNÉ USTANOVENIA

**7.1** Poskytovateľ je oprávnený plniť predmet tejto zmluvy aj prostredníctvom subdodávateľov, ktorí musia spĺňať podmienky pre plnenie predmetu zmluvy, týkajúce sa osobného postavenia a neexistujú u nich dôvody na vylúčenie podľa § 40 ods. 6 písm. a) až h) a ods. 7 zákona o verejnom obstarávaní, v súlade s § 41 zákona o verejnom obstarávaní. V prípade plnenia predmetu zmluvy prostredníctvom subdodávateľov zodpovedá poskytovateľ objednávateľovi tak, ako keby plnil predmet zmluvy sám. Objednávateľ je oprávnený od tejto zmluvy odstúpiť, ak zistí, že poskytovateľ zabezpečuje plnenie predmetu zmluvy prostredníctvom subdodávateľa, ktorý nespĺňa podmienky podľa § 41 zákona o verejnom obstarávaní (ďalej aj ako „ZVO“), čím nie je dotknutý nárok objednávateľa na náhradu škody z tohto dôvodu vzniknutej. Zoznam subdodávateľov je uvedený v prílohe č. 1 tejto zmluvy.

**7.2** V prípade, že niektorý zo subdodávateľov nie je v okamihu podpísania tejto zmluvy známy a vstúpi do procesu v priebehu plnenia predmetu zmluvy, resp. sa zmení niektorý zo subdodávateľov počas plnenia tejto zmluvy, alebo sa zmenia údaje, týkajúce sa konkrétneho subdodávateľa, musí byť táto zmena odsúhlasená zmluvnými stranami formou písomného dodatku k tejto zmluve. O každej zmene je poskytovateľ povinný bezodkladne - najneskôr do 7 kalendárnych dní - písomne informovať objednávateľa, pričom je povinný zároveň predložiť objednávateľovi čestné prehlásenie, že subdodávateľ, ktorého sa zmena týka, spĺňa podmienky pre plnenie predmetu tejto zmluvy. Ak poskytovateľ tento záväzok nedodrží, považuje sa to za závažné porušenie zmluvných podmienok a poskytovateľ je povinný zaplatiť objednávateľovi zmluvnú pokutu vo výške 20%:

* z celkovej hodnoty predmetu zmluvy podľa článku 3 bodu 3.6 písm. a) tejto zmluvy, počas prvých 48 mesiacov trvania zmluvného vzťahu,
* z celkovej hodnoty predmetu zmluvy podľa článku 3 bodu 3.6 písm. b) resp. písm. c) tejto zmluvy po uplynutí prvých 48 resp. 60 mesiacov trvania zmluvného vzťahu, v závislosti od skutočnosti, či bude plynúť 1. resp. 2. rok trvania zmluvného vzťahu, predĺženého opciou,

**7.3** Poskytovateľ nie je oprávnený postúpiť akékoľvek práva a pohľadávky vyplývajúce z tejto zmluvy na tretie osoby bez predchádzajúceho písomného súhlasu objednávateľa. Právny úkon, ktorým budú práva a pohľadávky postúpené v rozpore s týmto bodom, bude neplatný.

**7.4** Objednávateľ je oprávnený odstúpiť od zmluvy aj v nasledujúcich prípadoch:

1. dňom právoplatného rozhodnutia registrujúceho orgánu o výmaze poskytovateľa alebo niektorého subdodávateľa poskytovateľa podľa § 12 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon o registri partnerov verejného sektora“),
2. dňom právoplatného rozhodnutia registrujúceho orgánu o  pokute uloženej poskytovateľovi podľa § 13 ods. 2 zákona o registri partnerov verejného sektora,
3. ak je poskytovateľ - partner verejného sektora viac ako 30 dní v omeškaní so zápisom novej oprávnenej osoby (§ 10 ods. 2 tretia veta zákona o registri partnerov verejného sektora),
4. ak subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora, nie sú zapísaní v registri partnerov verejného sektora.

**7.5** V prípade, že nie je splnená povinnosť podľa § 11 ods. 2 zákona o registri partnerov verejného sektora alebo ak je poskytovateľ v omeškaní so splnením povinnosti podľa § 10 ods. 2 tretej vety citovaného zákona, nie je objednávateľ v omeškaní, ak z tohto dôvodu neplní, čo mu ukladá táto zmluva.

**7.6** V prípade, že objednávateľ nevyužije právo odstúpiť od zmluvy v zmysle § 15 ods. 1 zákona o registri partnerov verejného sektora, má právo na zaplatenie zmluvnej pokuty zo strany poskytovateľa vo výške 20%:

* z celkovej hodnoty predmetu zmluvy podľa článku 3 bodu 3.6 písm. a) tejto zmluvy, počas prvých 48 mesiacov trvania zmluvného vzťahu,
* z celkovej hodnoty predmetu zmluvy podľa článku 3 bodu 3.6 písm. b) resp. písm. c) tejto zmluvy po uplynutí prvých 48 resp. 60 mesiacov trvania zmluvného vzťahu, v závislosti od skutočnosti, či bude plynúť 1. resp. 2. rok trvania zmluvného vzťahu, predĺženého opciou.

**7.7** Poskytovateľ ako úspešný uchádzač, jeho subdodávatelia podľa § 11 ods. 1 ZVO a jeho osoby podľa § 34 ods. 3 ZVO sú povinní na účely poskytnutia riadnej súčinnosti potrebnej na uzavretie zmluvy mať v registri partnerov verejného sektora zapísaných konečných užívateľov výhod.

**7a OPCIA**

**7a.1** Objednávateľ si vyhradzuje právo uplatniť opciu na dodanie/ poskytnutie predmetu zmluvy podľa podmienok dohodnutých touto zmluvou (tzn. predĺženie trvania/ účinnosti tejto zmluvy nad riadne dojednaný základný časový rozsah 48 mesiacov), a to za podmienok uvedených v tejto zmluve, v rozsahu zodpovedajúcom 1 kalendárnemu roku (12 mesiacov).

**7a.2** Uvedenú opciu je možné uplatniť najviac 2 krát:

* najneskôr 60 kalendárnych dní pred uplynutím prvých 48 mesiacov účinnosti zmluvy,
* najneskôr 60 kalendárnych dní pred uplynutím prvých 60 mesiacov účinnosti zmluvy,

**7a.3** V prípade využitia opcie objednávateľom sa predlžuje účinnosť tejto zmluvy o obdobie:

* 12 kalendárnych mesiacov nasledujúcich po uplynutí prvých 48 mesiacov účinnosti tejto zmluvy za podmienky predchádzajúceho doručenia oznámenia o uplatnení 1. opcie poskytovateľovi na 1. kalendárny rok (resp. na prvých 12 mesiacov),
* 12 kalendárnych mesiacov nasledujúcich po uplynutí prvých 60 mesiacov účinnosti tejto zmluvy za podmienky predchádzajúceho doručenia oznámenia o uplatnení 2. opcie poskytovateľovi na 2. kalendárny rok (resp. na ďalších 12 mesiacov).

**7a.4** V prípade uplatnenia opcie podľa tohto článku zmluvy (7a OPCIA), objednávateľ preukázateľne oznámi túto skutočnosť poskytovateľovi, v lehote podľa bodu 7a.2 tohto čl. zmluvy, v súlade s pravidlami doručovania upravenými v tejto zmluve. Oznámenie o uplatnení opcie je jednostranným právnym úkonom, pričom na uplatnenie opcie sa nevyžaduje súhlas poskytovateľa.

# SPOLOČNÉ A ZÁVEREČNÉ USTANOVENIA

* 1. Zmluva sa uzatvára na dobu určitú, a to na obdobie 48 mesiacov od dátumu účinnosti tejto zmluvy, a v prípade uplatnenia opcie podľa článku 7a tejto zmluvy na obdobie 60 mesiacov, resp. najviac 72 mesiacov od účinnosti tejto zmluvy (v zmysle čl. 7a bodu 7a.3. tejto zmluvy).
	2. Každá zo zmluvných strán môže od zmluvy odstúpiť v prípade podstatného porušenia povinností druhou zmluvnou stranou podľa príslušných ustanovení zákona č. 513/1991 Zb. Obchodný zákonník v znení neskorších predpisov, ako aj z dôvodov uvedených v tejto zmluve alebo osobitných zákonoch. Odstúpenie je účinné doručením písomného oznámenia o odstúpení druhej zmluvnej strane. Odstúpenie musí mať písomnú formu, musí byť doručené druhej zmluvnej strane a musí v ňom byť uvedený konkrétny dôvod odstúpenia, inak je neplatné. Odstúpením od zmluvy sa zmluva zrušuje odo dňa doručenia odstúpenia druhej zmluvnej strane.
	3. Písomnosti adresované niektorej zo zmluvných strán sa doručujú na adresy uvedené v záhlaví tejto zmluvy alebo na adresy určené na doručovanie alebo na neskôr písomne oznámené adresy. Písomnosti sa považujú za doručené dňom ich prevzatia adresátom, alebo ním poverenou osobou. Na účely tejto zmluvy sa písomnosti považujú za doručené aj dňom odmietnutia ich prevzatia zo strany adresáta, dňom vrátenia písomnosti ako nedoručiteľnej z dôvodu, že adresát nie je známy, ako aj tretím dňom od ich uloženia na pošte, pokiaľ ich doručenie na poslednú známu adresu adresáta nie je úspešné, a to aj v prípade, že adresát sa o uložení písomnosti na pošte nedozvie.
	4. Ak ktorákoľvek zmluvná strana nesplní svoje záväzky podľa tejto zmluvy v dôsledku okolností vyššej moci (okolnosti vylučujúce zodpovednosť podľa § 374 Obchodného zákonníka), táto zmluvná strana nenesie zodpovednosť za nesplnenie svojich záväzkov. Za okolnosti vyššej moci sa považuje najmä: prírodné katastrofy (požiar, povodeň, zemetrasenie), vojna, teroristické útoky, štrajky, nepokoje, stav núdze, obchodné, menové, politické a iné opatrenia štátnych orgánov, poskytovateľom nezavinené oneskorené dodanie alebo nedodanie materiálov, tovaru, elektrickej energie, výpadky internetového pripojenia, dopravné výluky, meškanie, výrobné havárie a iné udalosti. Pri dočasnej nemožnosti plnenia záväzku z titulu vyššej moci tento záväzok nezaniká, pokiaľ sa zmluvné strany nedohodnú inak, pričom zmluvne alebo písomne dohodnuté termíny sa predlžujú o dobu trvania okolností vylučujúcich zodpovednosť. V prípade, ak vyššia moc trvá dlhšie ako 60 dní, každá zo zmluvných strán môže od zmluvy odstúpiť.
	5. Zmluvné strany sa zaväzujú, že budú zachovávať mlčanlivosť o všetkých poznatkoch a informáciách, ktoré si navzájom poskytli pri vzájomných rokovaniach o uzavretí tejto zmluvy ako aj o všetkých poznatkoch a informáciách, ktoré získajú v súvislosti s výkonom práv a povinnosti vyplývajúcich z tejto zmluvy; tento záväzok mlčanlivosti a utajenia sa nevzťahuje na prípady, ak zmluvná strana poskytne informácie, podklady alebo doklady súvisiace s touto zmluvou tretím osobám, ktoré jej poskytujú odborné služby a ktoré majú zákonom uloženú povinnosť mlčanlivosti (napr. advokátom v súvislosti s poskytovaním právnej pomoci, daňovým poradcom v súvislosti s poskytovaním daňového poradenstva) a ani na prípady, ak ide o všeobecne známe poznatky a informácie. Zmluvné strany sa zároveň zaväzujú, že nič z toho, čo sa v súvislosti s touto zmluvou dozvedeli alebo ešte len dozvedia, nepoužijú v rozpore so záujmami druhej zmluvnej strany. Od tejto povinnosti mlčanlivosti môže byť zmluvná strana oslobodená len v prípade, ak tak ustanovuje právny predpis alebo písomným vyhlásením druhej zmluvnej strany. Povinnosť zachovávať mlčanlivosť sa na objednávateľa nevzťahuje v prípadoch, kedy je povinný plniť povinnosti vyplývajúce mu ako povinnej osobe zo zákona č. 211/2000 Z.z. o slobode informácií, ktoré plní v oblasti zverejňovania a sprístupňovania informácií podľa uvedeného zákona. Zmluvná strana, ktorá poruší svoju povinnosť vyplývajúcu z tejto zmluvy, je povinná nahradiť škodu tým spôsobenú druhej zmluvnej strane, ibaže preukáže, že porušenie povinností bolo spôsobené okolnosťami vylučujúcimi zodpovednosť alebo ak sa preukáže, že len plnila svoje povinnosti, ktoré jej vyplývajú zo zákona č. 211/2000 Z.z..
	6. Zmluvné strany s cieľom dosiahnutia kvalitného výsledku sa zaväzujú viesť otvorený dialóg, konštruktívne pristupovať k vyriešeniu nepredvídaných problémov, zachovávať kritéria hospodárnosti a etiky a v prípade sporu vyvinúť maximálne úsilie o jeho vyriešenie vzájomným rokovaním.
	7. Túto zmluvu je možné meniť iba písomnými dodatkami odsúhlasenými oboma zmluvnými stranami, a to rešpektujúc ustanovenia týkajúce sa zmeny zmluvy vyplývajúce zo ZVO.
	8. Vo veciach neupravených touto zmluvou sa zmluvný vzťah spravuje príslušnými ustanoveniami zákona č. 513/1991 Zb. Obchodný zákonník v znení neskorších predpisov, zákona č. 185/2015 Z. z. Autorský zákon v znení neskorších predpisov a ostatných platných právnych predpisov v SR.
	9. Ak niektoré ustanovenia tejto zmluvy nie sú celkom alebo sčasti účinné alebo neskôr stratia účinnosť, nie je tým dotknutá platnosť ostatných ustanovení. Namiesto neúčinných ustanovení a na vyplnenie medzier sa použije úprava, ktorá, pokiaľ je to právne možné, sa čo najviac približuje zmyslu a účelu tejto zmluvy, pokiaľ pri uzatváraní tejto zmluvy zmluvné strany túto otázku brali do úvahy.
	10. Každá zo zmluvných strán sa zaväzuje, že neprevedie nijaké práva a povinnosti (záväzky) vyplývajúce z tejto zmluvy, resp. ich časť na iný subjekt bez predchádzajúceho písomného súhlasu druhej strany. V prípade porušenia tejto povinnosti, bude zmluva o prevode (postúpení) zmluvných záväzkov, neplatná. V prípade porušenia tejto povinnosti jednou zo zmluvných strán, je druhá zmluvná strana oprávnená od zmluvy odstúpiť, a to s účinnosťou odstúpenia ku dňu, keď bolo písomné oznámenie o odstúpení zmluvy doručené druhej zmluvnej strane.
	11. Zmluva je vyhotovená v štyroch rovnopisoch, z ktorých každá zmluvná strana obdrží po dvoch vyhotoveniach. Neoddeliteľnú súčasť tejto zmluvy tvorí:
* Príloha č. 1 - Zoznam subdodávateľov poskytovateľa
	1. V prípade rozporu obsahu textu zmluvy s prílohou zmluvy, majú prednosť ustanovenia samotnej zmluvy.
	2. Táto zmluva nadobúda platnosť dňom podpisu oprávnenými zástupcami obidvoch zmluvných strán a účinnosť dňom nasledujúcim po dni jej zverejnenia v zmysle § 47a zákona č. 40/1964 Zb. Občianskeho zákonníka v znení neskorších predpisov.

 V xxxxxxxxx, dňa …………………. V Banskej Bystrici, dňa ..........................

|  |  |
| --- | --- |
| POSKYTOVATEĽ : | OBJEDNÁVATEĽ : |
|  |  |
| …………………………………………… | …………………………………………… |
| xxxxxxxxxxxxxxx | Ing. Ján Lunter |
| konateľ | predseda |
| xxxxxxxxxxxxxxx  | Banskobystrický samosprávny kraj |